કલર્સના ફેમસ ડાંસ રિયાલિટી શો ઝલક દિખલા જાનો ખિતાબ પોતાના નામે કરનાર ટીવી અભિનેતા ગુરમીત ચૌધરીની જીતથી સમગ્ર બિહારમાં જશ્નનો માહોલ છે . સમગ્ર રાજ્યને પોતાના આ પનોતા પુત્ર ઉપર ગર્વ છે . તેની જીત માટે તેમણે ખુલ્લા હૃદયે વોટિંગ કર્યુ હતું . પટણા નિવાસી 20 વર્ષીય વિદ્યાર્થિની શશિ શર્માએ જણાવ્યું કે તેને સમ્પૂર્ણ ભરોસો હતો કે ગુરમીત જ આ પ્રતિસ્પર્ધા જીતશે . તેથી તેણે કાયમ તેના માટે જ વોટ કર્યું અને ઝલકનો કોઈ પણ શો મિસ કર્યુ નહિં . ગુરમીત એક ઉપસતા કલાકાર છે અને શશિને સમ્પૂર્ણ આશા છે કે તેઓ બહુ આગળ જશે . આપને જણાવી દઇએ કે બિહાર નિવાસી ગુરમીત ચૌધરીએ રવિવારે ઝલકનો ફાઇનલ મુકાબલો પોતાને નામે કર્યો હતો . ગુરમીત અને તેમના કોરિયોગ્રાફર શંપાને 40 લાખ રુપિયાનો ચેક આપવામાં આવ્યો . ગુરમીતે ફાઇનલમાં રશ્મિ દેસાઈ તેમજ ઋત્વિકને માત આપી . ગુરમીત હાલ ઝી ટીવીના જાણીતા શો પુનર્વિવાહમાં પણ લીડ રોલ કરી રહ્યાં છે . આ અગાઉ ગુરમીત રામાયણ સીરિયલમાં રામ તથા ગીત સીરિયલમાં માનનું પાત્ર ભજવી ચુક્યાં છે . ઝલકના મંચે ગુરમીતે પોતાના દિલની ઘણી વાતો જણાવી . જેમ કે તેઓ ક્લાસ છોડીને માધુરી દીક્ષિતની ફિલ્મો જોવા જતા હતાં અને તેમનો પ્રથમ પ્રેમ તેમના ક્લાસ ટીચર હતાં .